b'\n_START_ARTICLE_\nD\xc5\xbeedefre\n_START_SECTION_\nVladanje\n_START_PARAGRAPH_\nTorinski seznam kraljev mu pripisuje osemletno vladavino, vendar je na spodnji strani enega od masivnih stropnih blokov jame Kufujeve pogrebne ladje omenjeno 11. leto,  verjetno D\xc5\xbeedefrejeve vladavine. Za nekaj sodobnih egiptologov je trditev sporna in napis  prpisujejo faraonu Kufuju. Sodobne raziskave njegove piramide in drugih dokumentov ka\xc5\xbeejo, da je vladal najmanj enajst let, \xc4\x8de so bila \xc5\xa1tetja \xc5\xbeivine letna, ali 22 let, \xc4\x8de so bila \xc5\xa1tetja vsako drugo leto. Verner sam podpira kraj\xc5\xa1o vladavino, ker je \xc5\xa1tevilo dokumentov, ki jih je zapustil, majhno.\n_START_SECTION_\nPiramidni kompleks\n_START_PARAGRAPH_\nD\xc5\xbeedefre je svojo piramido zgradil v Abu Rawashu, kak\xc5\xa1nih osem  kilometrov severno od Gize. Piramida je stala na najbolj severnem robu memfi\xc5\xa1ke nekropole. _NEWLINE_Nekateri znanstveniki so prepri\xc4\x8dani, da je bila sfinga njegove \xc5\xbeene Hetepheres II. prva, ki so jo postavili Egip\xc4\x8dani. Sfinga je bila del D\xc5\xbeedefrejevega piramidnega kompleksa v Abu Rawashu. Francoski egiptolog Vassil Dobrev je leta 2004 objavil, da  je D\xc5\xbeedefre tisti, ki je zgradil Veliko sfingo v Gizi in na njej upodobil svojega o\xc4\x8deta. _NEWLINE_Medtem ko so egiptologi v preteklosti domnevali, da gradnja D\xc5\xbeedefrejeve piramide na odmaknjenem Abu Rawashu  po njegovi smrti ni bila dokon\xc4\x8dana, so novej\xc5\xa1a izkopavanja v letih 1995  do 2005 pokazala, da je bila dokon\xc4\x8dana. Najnovej\xc5\xa1i dokazi ka\xc5\xbeejo, da je bil njegov piramidni kompleks v poznej\xc5\xa1ih obdobjih v veliki meri oplenjen, medtem ko so kraljeve kipe razbili \xc5\xbee v 2. stoletju n. \xc5\xa1t._NEWLINE_Zaradi slabega stanja Abu Rawasha so arheologi na\xc5\xa1li samo majhne sledove D\xc5\xbeedefrejevega pogrebnega kompleksa. Odkrili so, da je pot do piramide potekala od severa proti jugu in ne od vzhoda proti vzhodu, kot  obi\xc4\x8dajno. Templja ob poti niso odkrili. Na obi\xc4\x8dajnem mestu vzhodno od piramide so odkrili samo grobe obrise temeljev pogrebnega  templja.'